CELEX: C2006/294/20
Language: da
Date: 2006-12-02 00:00:00
Title: Sag C-128/05: Domstolens dom (Tredje Afdeling) af 28. september 2006 — Kommissionen for De Europæiske Fællesskaber mod Republikken Østrig (Traktatbrud — sjette momsdirektiv — virksomheder, der udfører international personbefordring, og som er etableret i en anden medlemsstat — årlig omsætning i Østrig på mindre end 22000 EUR — forenklede regler for pålæggelse og opkrævning af moms)

2.12.2006   
            
            
               DA
            
            
               Den Europæiske Unions Tidende
            
            
               C 294/12
            
         Domstolens dom (Tredje Afdeling) af 28. september 2006 — Kommissionen for De Europæiske Fællesskaber mod Republikken Østrig
   (Sag C-128/05) (1)
   
   (Traktatbrud - sjette momsdirektiv - virksomheder, der udfører international personbefordring, og som er etableret i en anden medlemsstat - årlig omsætning i Østrig på mindre end 22 000 EUR - forenklede regler for pålæggelse og opkrævning af moms)
   (2006/C 294/20)
   Processprog: tysk
   Parter
   
      Sagsøger: Kommissionen for De Europæiske Fællesskaber (ved D. Triantafyllou, som befuldmægtiget)
   
      Sagsøgt: Republikken Østrig (ved H. Dossi og M. Fruhmann, som befuldmægtigede)
   Sagens genstand
   Traktatbrud — tilsidesættelse af artikel 2, 6, artikel 9, stk. 2, litra b, artikel 17, 18 og artikel 22, stk. 3-5, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — det fælles merværdiafgiftssystem: ensartet beregningsgrundlag (EFT L 145, s. 1) — særlig ordning for virksomheder, der udfører international personbefordring, er etableret i en anden stat, og hvis årlige omsætning i Østrig ikke overstiger 22 000 EUR — manglende forpligtelse til at indgive en afgiftsangivelse og til at indbetale afgiftens nettobeløb
   Konklusion
   
               1)
            
            
               Republikken Østrig har tilsidesat sine forpligtelser i henhold til artikel 18, stk. 1, litra a), og stk. 2, samt artikel 22, stk. 3-5, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, da Republikken Østrig tillader afgiftspligtige personer, der ikke er etableret i Østrig, men som udfører personbefordring dér, ikke at indgive afgiftsangivelse eller betale momsens nettobeløb, når deres opnåede årlige omsætning i Østrig er mindre end 22 000 EUR, hvorved den skyldige moms antages at være lig med den fradragsberettigede moms, og gør anvendelsen af de forenklede regler afhængig af, at afgiften ikke anføres på henholdsvis fakturaerne eller de dokumenter, der træder i stedet for disse.
            
         
               2)
            
            
               I øvrigt frifindes Republikken Østrig.
            
         
               3)
            
            
               Republikken Østrig betaler sagens omkostninger.
            
         
      (1)  EUT C 182 af 23.7.2005.